ફિલ્મની સ્ટોરી અલગ જગ્યાએથી શરુ થાય છે અને તેનો અંત પણ અલગ જ જગ્યા પર આવે છે. રૉ એજન્ટ મેજર વિશામ અહમદ કાશ્મીરી (કમલ હાસન) પોતાની પત્ની નિરુપમા (પૂજા કુમાર) અને સહયોગી અસ્મિતા (એન્ટ્રિયા જેરિમિયા) સાથે અલકાયદાના મિશનને પૂરું કરીને પાછા ફરી રહ્યા છે. હવે તેના પર નવી જવાબદારીઓ આવે છે. આ વખતે પણ તેનું લક્ષ્ય કુરૈશી (રાહુલ બોસ) દ્વારા ફેલાવવામાં આવેલા આંતકવાદના તાંડવને રોકવાનું છે. આ મિશનમાં તે તેની પત્ની અને સહયોગી સિવાય કર્નલ જગન્નાથ (શેખર કપૂર) પણ છે. આતંકવાદને રોકવાની કોશિશ કરવા બદલ તેને જાનથી મારવાની કોશિશ પણ થાય છે, અને તેના સહયોગી અસ્મિતા જીવ ગુમાવી બેસે છે, પણ આ પડકારો સામે તે હાર નથી માનતો. તેને દેશણાં થનારા 66 બોમ્બનો ભયને રોકવાનો છે. તેની હિંમત તોડવા માટે અલ્ઝાઈમરતી પીડાતા તેની મા (વહીદા રહેમાન)ને પણ મોહરું બનાવવામાં આવે છે. સલીમ (જયદીપ અહલાવત) કુરૈશીની આતંકી વિરાસતને આગળ વધારે છે. શું વિશામ દેશને આતંકની આંધીની જેમ નષ્ટ થતા બચાવી શકશે? તેના માટે તમારે ફિલ્મ જોવી પડશે.